De er nemme at spotte i flokken. Haubros Seje Sild har trukket en neongrøn trøje over hovedet og farvet håret orange. - Jeg fik ideén til landsstævnet for otte år siden. Jeg kom i fjernsynet for det den gang, så jeg fik lokket resten af holdet til det, siger frisør Elin Kjær. Fodboldholdet har fire kampe på programmet fredag. Derudover står den på hygge resten af ugen. For at hjælpe dem til det - og give dem opbakning under kampene - er flere nordjyder taget med de seje sild til Esbjerg. Deriblandt deres gravide veninde Ditte Skorup Hansen. - Jeg var også gravid til sidste landsstævne, så jeg må sidde over. Og jeg kan ikke få farvet håret orange, så jeg har taget tylskørt på i stedet, siger hun.

Referat:
10 fodboldpiger fra Haubro har i anledning af Landsstævnet iført sig neongrønne trøjer og farvet håret skrigorange. Målet er ikke sejre, men opmærksomhed.